Author: administrator
Last saved by: viktoria.radvanska
Company: Abyss

Predkladacia správa

 
 
Materiál „Návrh na  zmenu Komisie pre zonáciu chránených území schválenej  uznesením  vlády SR č. 815 z 18. novembra 2009“ predkladá Ministerstvo životného prostredia SR na základe vlastnej iniciatívy.
           V minulosti problematiku zonácie chránených území riešila medzirezortná pracovná skupina ustanovená po dohode ministrov rezortov Ministerstva životného prostredia SR, Ministerstva pôdohospodárstva SR a Ministerstva hospodárstva SR, v ktorej bolo zastúpené aj Združenie miest a obcí Slovenska a ďalšie profesné organizácie a združenia. Z dôvodu jej nefunkčnosti vláda 18. novembra 2009 na svojom rokovaní schválila medzirezortný  poradný orgán vlády - komisiu, ktorej činnosť riadia štátni tajomníci dotknutých rezortov pod gesciou Ministerstva životného prostredia SR. Jej úlohou bolo zintenzívniť a urýchliť proces zonácie Tatranského národného parku a iných chránených území, v súvislosti so strategickými záujmami Slovenskej republiky.
             Ministerstvo životného prostredia SR navrhuje doplniť v uznesení vlády SR č. 815 z 18. novembra 2009 bod A.2, ktorým vláda SR schvaľuje ministra životného prostredia za predsedu Komisie  pre zonáciu chránených území.
            Materiál nemá vplyv na rozpočet verejnej správy, na podnikateľské prostredie, nemá sociálne vplyvy, ani vplyv na životné prostredie a informatizáciu spoločnosti.
            Materiál bol predmetom medzirezortného pripomienkového konania a Ministerstvo životného prostredia SR ho predkladá na rokovanie vlády SR bez rozporov.